דאט טראן

דאט פ. טראן (באנגלית: Dat P. Tran) הוא פקיד ממשל אמריקאי, שכיהן כמזכיר לענייני חיילים משוחררים של ארצות הברית בפועל. במקביל הוא מכהן כסגן עוזר ראשי למזכיר המחלקה במשרד לשילוב ארגוני, שם הוא מייעץ למנהיגי המחלקה לענייני חיילים משוחררים של ארצות הברית בנושאים ביצועיים, בחקר מדיניות, ניתוח נתונים ותחבורה.

ביוגרפיה 
טראן נולד בווייטנאם, ומשפחתו היגרה אל ארצות הברית בשנת 1975 לאחר נפילת סייגון , בה נשבתה סייגון בידי הווייטקונג. כאשר תמה מלחמת וייטנאם, משפחתו פונתה באחד המסוקים האחרונים שעזבו את שגרירות ארצות הברית בסייגון ב-1975. משפחתו התיישבה באוהיו, ואת לימודיו הגבוהים בהנדסת מכונות השלים באוניברסיטת המדינה של אוהיו, שם למד בשנים 1987–1982. טראן עבד כמנהל ייצור בחברת החשמל "Square D" השוכנת במילווקי שבוויסקונסין. 

בשנים 1995–2001 עבד כחבר בסגל הוועדה לענייני חיילים משוחררים של הסנאט של ארצות הברית. הוא היה אחראי על פעילויות הפיקוח על המחלקה לענייני חיילים משוחררים בדבר תוכניות המידע והטכנולוגיה, ותיאם את שימועי הוועדה כמו גם חקיקותיה. במאי 2008 החל לנהל את המרכז הלאומי לניתוח וסטטיסטיקות במחלקה לענייני חיילים משוחררים (NCVAS), תפקיד שמילא עד 2011.

מיד עם השבעתו לנשיאות, נשיא ארצות הברית ג'ו ביידן הכריז כי טראן ימלא באופן ארעי את תפקיד המזכיר לענייני חיילים משוחררים של ארצות הברית, עד אשר יאושר מינוי מועמדו דניס מקדאנה בידי הסנאט של ארצות הברית. הוא סיים תפקיד זה עם השבעתו של מקדאנה למזכיר המחלקה.

הערות שוליים

מזכירים לענייני חיילים משוחררים של ארצות הברית
אמריקאים ממוצא וייטנאמי
נשיאות ג'ו ביידן: אישים
חברי הקבינט של ארצות הברית בממשל ג'ו ביידן
בוגרי אוניברסיטת המדינה של אוהיו
מהגרים מווייטנאם לארצות הברית